Porkuni vald
Porkuni vald (saksa keeles Borkholm) oli vald Väike-Maarja kihelkonnas Viru kreisis ja Viru maakonnas, aastatel 1866–1939. Vallamaja asus Assamalla külas. Valla pindala oli 159 km² ja elanikke oli 2387 (1934. aasta seisuga). Vallas oli 507 talundit ja elamut ning need kasutasid 11 236 ha maad (1929. aasta seisuga). Vallas, Porkuni mõisas asus muu hulgas Riigi Kurttummade Kool. 1893. aastal liideti Porkuni vallaga Pandivere ja Raeküla vald. 1939. aasta vallareformiga moodustati väikeste piirimuudatustega Porkuni vallast Assamalla vald ja Küti ning Porkuni valla aladest moodustati Küti vald; Vao ja Porkuni valla aladest moodustati Vao vald.